b'\n_START_ARTICLE_\nRumba (lehti)\n_START_SECTION_\nHistoria\n_START_PARAGRAPH_\nLehden perustivat Rami Kuusinen ja Kimmo Miettinen yhdess\xc3\xa4 Kari Kivel\xc3\xa4n ja Virve Vallin kanssa. Kustantajana oli Kumibeat Ky. Rami Kuusinen toimi pitk\xc3\xa4\xc3\xa4n p\xc3\xa4\xc3\xa4toimittajana._NEWLINE_Vuoden 1992 elokuussa Rumba alkoi julkaista Timo Pennasen koostamaa 50 Hitti\xc3\xa4 -listaa, joka yhdisti levymyynnin ja radiosoiton yhdeksi hittilistaksi. Joulukuussa 2007 ilmestyi viimeinen 50 Hitti\xc3\xa4 -lista._NEWLINE_Paperilehte\xc3\xa4 t\xc3\xa4ydent\xc3\xa4v\xc3\xa4 nettiversio on ilmestynyt marraskuusta 1997 l\xc3\xa4htien._NEWLINE_Rumba ilmestyi kev\xc3\xa4\xc3\xa4seen 2006 asti tabloidi-formaatissa. Kes\xc3\xa4st\xc3\xa4 2006 asti Rumba on ollut kiilt\xc3\xa4v\xc3\xa4kantinen ja noin 60-sivuinen. Lehti ilmestyi 18 kertaa vuonna 2009, vuonna 2010 se ilmestyi 16 kertaa ja lokakuusta 2011 se on ilmestynyt kerran kuussa. _NEWLINE_Vuonna 2015 Rumbaa julkaistiin viisi numeroa._NEWLINE_Rumban viimeinen painettu numero ilmestyi 24. toukokuuta 2019.'